**ZMLUVA O DIELO**

uzavretá podľa ustanovenia § 536 a násl. zákona č. 513/1991 Zb. Obchodného zákonníka v znení neskorších predpisov (ďalej ako **„Obchodný zákonník“**) a príslušných ustanovení zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej ako **„Zákon o verejnom obstarávaní“**); ďalej ako **„Zmluva“**

**Zmluvné strany :**

**Objednávateľ:** **Slovenská inovačná a energetická agentúra**

Štatutárny orgán: Ing. Peter Blaškovitš, generálny riaditeľ

Vecne zodpovedný:

Sídlo: Bajkalská 27, 827 99 Bratislava

IČO: 00002801

DIČ: 2020877749

IČ DPH: SK2020877749

Bankové spojenie: Štátna pokladnica

IBAN: SK65 8180 0000 0070 0006 2596

BIC kód: SPSRSKBA

Právna forma: štátna príspevková organizácia

Zriadená: rozhodnutím Ministra hospodárstva Slovenskej republiky

č. 63/1999 s účinnosťou od 1.5.1999 v znení nadväzujúcich rozhodnutí

Kontakt:

(ďalej len **„objednávateľ“**)

a

**Zhotoviteľ:**

Sídlo/miesto podnikania:

Štatutárny orgán :

Zapísaný v OR/ŽR:

IČO :

DIČ:

IČ DPH:

Bankové spojenie:

IBAN:

BIC kód:

Kontakt:

(ďalej len **„zhotoviteľ“**)

(ďalej spolu tiež **„zmluvné strany**“ alebo osobitne **„zmluvná strana**“)

**Článok I**

**Preambula**

1. Táto Zmluva, predmetom ktorej je vypracovanie **Štúdie realizovateľnosti pre identifikáciu spôsobov využitia obnoviteľných zdrojov energie pre hromadnú cestnú prepravu tovaru** (ďalej ako „**Štúdia**“), je výsledkom verejného obstarávania uskutočneného podľa Zákona o verejnom obstarávaní. Na obstaranie predmetu tejto Zmluvy bol použitý postup zadávania zákazky podľa § 117 Zákona o verejnom obstarávaní, ktorú vyhlásil objednávateľ pod číslom NZ 1221.
2. Dodávateľ vyhlasuje, že
3. sa oboznámil a preskúmal všetky podmienky a okolnosti súvisiace s realizáciou predmetu tejto Zmluvy,
4. predmet Zmluvy je pre neho dostatočne zrozumiteľný, určitý a na základe technického vybavenia, ako aj riešiteľského tímu (zloženého z odborne spôsobilých osôb), ktorý má k dispozícií, je schopný ho vykonať riadne, v celosti a na požadovanej odbornej úrovni v súlade s touto Zmluvou a všeobecne záväznými právnymi predpismi.

**Článok II**

**Predmet Zmluvy**

1. Predmetom tejto Zmluvy je záväzok zhotoviteľa zhotoviť pre objednávateľa dielo - **„Štúdia realizovateľnosti pre identifikáciu spôsobov využitia obnoviteľných zdrojov energie pre hromadnú cestnú prepravu tovaru“** za účelom identifikácie spôsobov využitia obnoviteľných zdrojov energie pre hromadnú cestnú prepravu tovaru (ďalej ako „**Štúdia**“) pre národný projekt Žiť energiou (ďalej ako „**NP ŽE**“), kód ITMS: 310041J746; Štúdia sa vzťahuje k projektu predkladanému v rámci Operačného programu Kvalita životného prostredia,za podmienok upravených touto Zmluvou,v rozsahu podľa požiadaviek objednávateľa uvedených tejto v Zmluve a v prílohe č. 1 - Opis predmetu zákazky (ďalej ako „príloha č. 1“), ktorá tvorí neoddeliteľnú časť tejto Zmluvy (ďalej ako „**Dielo**“) a záväzok objednávateľa zaplatiť zhotoviteľovi cenu za riadne vykonané Dielo, poskytnúť mu potrebnú súčinnosť a prevziať Dielo.
2. Objednávateľ si vyhradzuje právo na úpravu Diela podľa svojich potrieb.
3. Súčasne predmetom tejto Zmluvy je aj poskytnutie licencie zhotoviteľom v prospech objednávateľa v súlade s Článkom VII tejto Zmluvy.

**Článok III**

**Podmienky odovzdania Diela, čas a miesto plnenia Zmluvy**

1. Objednávateľ si vyhradzuje právo pred jeho odovzdaním pripomienkovať Dielo. Za týmto účelom zhotoviteľ predloží konečný návrh Diela. Objednávateľ oznámi zhotoviteľovi svoje pripomienky ku konečnému návrhu Diela do 5 pracovných dní od jeho predloženia objednávateľovi na pripomienkovanie podľa tohto ustanovenia Zmluvy. Zhotoviteľ je povinný zapracovať pripomienky objednávateľa ku konečnému návrhu Diela najneskôr
do 5 pracovných dní od oznámenia pripomienok objednávateľom alebo informovať objednávateľa o nevhodnosti jeho pripomienok. V prípade požiadaviek na opravy a úpravy konečného návrhu Diela zo strany objednávateľa je zhotoviteľ povinný tieto úkony vykonať bez navýšenia ceny za dielo.
2. Zmluvné strany sa dohodli, že zhotoviteľ odovzdá objednávateľovi Dielo v sídle objednávateľa v požadovanom rozsahu v lehote najneskôr do 2 (dvoch) mesiacov odo dňa účinnosti tejto Zmluvy. O odovzdaní a prevzatí Diela vyhotovia zmluvné strany písomný preberací protokol, podpísaný oboma zmluvnými stranami (ďalej ako „**Preberací protokol**“). Kópia oboma zmluvnými stranami podpísaného Preberacieho protokolu bude prílohou faktúry, na základe ktorej bude zhotoviteľ požadovať zaplatenie ceny za vykonanie Diela. Odovzdaním Diela prechádza na objednávateľa vlastnícke právo k Dielu.
3. Zhotoviteľ nie je v omeškaní s odovzdaním Diela, ak dohodnutý termín splnenia nebude dodržaný z dôvodov zapríčinených zo strany objednávateľa, resp. mimoriadnymi okolnosťami, ktoré nastali po podpise tejto Zmluvy, za ktoré nie je možné robiť zhotoviteľa zodpovedným,
a ktoré nemohol ovplyvniť (vis major).

**Článok IV**

**Cena za Dielo, platobné podmienky a sankcie**

1. Cena za Dielo v rozsahu vymedzenom v Článku II tejto Zmluvy je stanovená vo výške: xxx EUR s DPH; cena bez DPH: xxx EUR.
2. Takto dohodnutá cena je cenou konečnou. Cena zahŕňa všetky výdavky a náklady zhotoviteľa spojené so zhotovením Diela. Cena je platná počas celej doby účinnosti Zmluvy.
3. Nárok na cenu za Dielo vzniká jeho riadnym vykonaním. Dielo je riadne vykonané jeho riadnym ukončením a odovzdaním objednávateľovi na základe Písomného protokolu podpísaného oprávnenými zástupcami oboch zmluvných strán. Osobou oprávnenou na prevzatie Diela za objednávateľa je zároveň aj osoba vecne zodpovedná na strane objednávateľa.
4. Cena Diela bude uhradená na základe faktúry vystavenej zhotoviteľom v dvoch vyhotoveniach s lehotou splatnosti 30 dní odo dňa jej doručenia objednávateľovi za podmienky, že faktúra bude mať náležitosti daňového dokladu a bude vyhotovená v súlade s platnými právnymi predpismi. Dňom úhrady sa rozumie pripísanie fakturovanej čiastky na účet zhotoviteľa.
5. Ak zhotoviteľ vo faktúre uvedie nesprávny údaj alebo faktúra nebude obsahovať všetky náležitosti, je to dôvod na vrátenie faktúry bez jej úhrady. Objednávateľ je povinný uviesť dôvod vrátenia faktúry. Nová lehota splatnosti faktúry začína plynúť doručením novej faktúry.
6. V prípade omeškania objednávateľa s úhradou faktúry má zhotoviteľ právo uplatniť úrok z omeškania vo výške podľa platných právnych predpisov. Objednávateľ nemešká s úhradou faktúry pokiaľ najneskôr v posledný deň jej splatnosti bola suma z účtu objednávateľa odpísaná.
7. V prípade omeškania zhotoviteľa s dodaním Diela objednávateľovi podľa termínu v zmysle Článku III tejto Zmluvy, má objednávateľ právo uplatniť úrok z meškania vo výške 0,5 % z ceny Diela určenej podľa bodu 1. Článku IV tejto Zmluvy za každý začatý deň omeškania, avšak maximálne do výšky ceny Diela.
8. Odstúpením od Zmluvy nie sú dotknuté nároky zmluvných strán podľa Článku VI tejto Zmluvy.

**Článok V**

**Záväzky zmluvných strán**

1. Zhotoviteľ sa zaväzuje:
2. včas zhotovené Dielo odovzdať objednávateľovi v písomnej forme, v 3 vyhotoveniach a v digitálnej forme vo formátoch stanovených  prílohou č. 1 na USB kľúči v 3 vyhotoveniach,
3. vykonať celé Dielo na vlastné nebezpečenstvo a na vlastné náklady,
4. vykonať Dielo svojimi zamestnancami, resp. externými spolupracovníkmi, ktorí majú dostatočné skúsenosti a odbornú znalosť,
5. postupovať pri vykonávaní Diela s odbornou starostlivosťou a v zmysle platných všeobecne záväzných právnych predpisov,
6. priebežne konzultovať z poverenými zamestnancami jednotlivé scenáre a riešenia štúdie, tak aby čo v najväčšej miere bol naplnený účel Štúdie,
7. je povinný upozorniť na nevhodné pokyny alebo podklady objednávateľa.
8. Objednávateľ sa na základe tejto Zmluvy zaväzuje:
9. poskytnúť zhotoviteľovi na svoje náklady potrebnú súčinnosť pri príprave,

realizácii a prevzatí Diela,

1. určiť poverených zamestnancov, ktorí budú spolupracovať so zhotoviteľom v rozsahu nevyhnutnom na plnenie tejto Zmluvy,
2. prevziať dokončené Dielo zodpovedajúce podmienkam dohodnutým v tejto Zmluve najneskôr v posledný deň lehoty na vykonanie a odovzdanie Diela, pokiaľ sa zmluvné strany nedohodnú písomne inak,
3. zaplatiť cenu za Dielo v súlade s Článkom IV Zmluvy.
4. Zhotoviteľ nie je oprávnený poskytnúť Dielo iným osobám ako objednávateľovi.
5. Zhotoviteľ vyhlasuje, že je oprávnený na vykonávanie činností, ktoré sú predmetom tejto Zmluvy a je povinný zabezpečiť, aby zamestnanci zhotoviteľa, prostredníctvom ktorých vykonáva Dielo, boli spôsobilí a oprávnení vykonávať práce potrebné k realizácií Diela. Zhotoviteľ zodpovedá za všetky škody, ktoré preukázateľne spôsobil objednávateľovi porušením tejto povinnosti.
6. Zhotoviteľ vyhlasuje, že sa v plnom rozsahu oboznámil s rozsahom Diela, že sú mu známe všetky technické, legislatívne a iné podmienky potrebné k realizácii Diela.
7. Zhotoviteľ je oprávnený plniť predmet zmluvy prostredníctvom subdodávateľov za nasledovných podmienok:
8. Zhotoviteľ je povinný zabezpečiť a financovať všetky subdodávateľské práce a dodávky a nesie za ne zodpovednosť v plnom rozsahu. Zhotoviteľ zodpovedá za odbornú starostlivosť pri výbere subdodávateľa, ako aj za výsledok činnosti vykonanej na základe zmluvy o subdodávke.
9. Zoznam známych subdodávateľov je uvedený v Prílohe č. ... tejto Zmluvy. V prípade zámeru zhotoviteľa realizovať nástup nového subdodávateľa (t. j. iného, ako je uvedený v Prílohe č. .... a taktiež zámeru realizovať zmenu pôvodného subdodávateľa, uvedeného v Prílohe č. .. za nového subdodávateľa, je dodávateľ povinný písomne informovať objednávateľa do piatich pracovných dní odo dňa uzatvorenia zmluvy so subdodávateľom o jeho nástupe na realizáciu diela. Subdodávateľ je oprávnený nastúpiť na realizáciu diela až po súhlasnom vyjadrení objednávateľa. Objednávateľ je povinný vyjadriť svoj súhlas alebo nesúhlas s navrhovaným subdodávateľom do 3 pracovných dní odo dňa doručenia písomného oznámenia dodávateľa. V prípade, ak sa objednávateľ nevyjadrí a riadne nedoručí svoje písomné stanovisko dodávateľovi, má sa za to, že objednávateľ s výberom subdodávateľa súhlasí.
10. Objednávateľ je povinný si osobitne overiť, že u príslušného subdodávateľa neexistujú dôvody na vylúčenie podľa § 40 ods. 6 písm. a) až h) a ods. 7 zákona o verejnom obstarávaní.
11. Každý subdodávateľ, ktorý má povinnosť zapisovať sa do registra partnerov verejného sektora, v zmysle § 11 zákona o verejnom obstarávaní, musí byť zapísaný v registri partnerov verejného sektora.
12. Ak došlo k výmazu subdodávateľa z registra partnerov verejného sektora, je zhotoviteľ povinný túto skutočnosť oznámiť objednávateľovi a v prípade potreby zároveň nahradiť takéhoto subdodávateľa subdodávateľom, u ktorého nebude existovať dôvod na vylúčenie podľa § 40 ods. 6 písm. a) až h) a ods. 7 zákona o verejnom obstarávaní a ak má povinnosť zapisovať sa do registra partnerov verejného sektora, musí byť v ňom zapísaný v zmysle § 11 zákona o verejnom obstarávaní.
13. Každý subdodávateľ musí byť schopný realizovať príslušnú časť predmetu rámcovej zmluvy v rovnakej kvalite ako zhotoviteľ.
14. Objednávateľ má právo odmietnuť podiel na realizácii plnenia predmetu rámcovej zmluvy subdodávateľom, ak nie sú splnené podmienky uvedené v písm. c) až f) tohto bodu Zmluvy.
15. Nesplnenie povinností uvedených v tomto článku sa považuje za podstatné porušenie tejto zmluvy.

**Článok VI**

**Zodpovednosť za vady diela a zodpovednosť za škodu**

1. Zhotoviteľ zodpovedá za to, že Dielo je vykonané podľa podmienok tejto Zmluvy.
2. Zhotoviteľ zodpovedá za vady, ktoré má predmet Zmluvy v čase jeho odovzdania objednávateľovi. Za vady, ktoré sa prejavili po odovzdaní diela zodpovedá zhotoviteľ vtedy, ak boli preukázateľne spôsobené porušením jeho povinností.
3. Zhotoviteľ nezodpovedá za vady Diela, ktoré boli spôsobené nevhodnými pokynmi objednávateľa alebo použitím podkladov poskytnutých mu objednávateľom, ak na nevhodnosť týchto podkladov a pokynov objednávateľa písomne upozornil, ale ten na ich použití písomne trval.
4. Zmluvné strany sa dohodli, že zhotoviteľ zodpovedá za škodu spôsobenú objednávateľovi pri zhotovovaní Diela preukázateľným porušením akejkoľvek právnej povinnosti vyplývajúcej zo zákona alebo z ustanovení tejto Zmluvy. Na úpravu práv a povinností zmluvných strán v prípade vzniku škody sa vzťahujú ustanovenia § 373 a nasl. zákona č. 513/1991 Zb. Obchodný zákonník.

**Článok VII**

**Rozsah licencie a odmena za udelenie licencie**

1. Zmluvné strany sa dohodli, že zhotoviteľ súčasne s odovzdaním Diela udeľuje objednávateľovi výhradnú licenciu k Dielu.
2. Objednávateľ je oprávnený s poukazom na bod 1. tohto Článku Zmluvy použiť Dielo bez vecného, časového a teritoriálneho obmedzenia, najmä na:
3. spracovanie Diela,
4. spojenie Diela s iným dielom,
5. zaradenie Diela do databázy,
6. vyhotovenie rozmnoženiny Diela,
7. verejné rozširovanie originálu Diela alebo rozmnoženiny Diela:

- prevodom vlastníckeho práva,

- vypožičaním,

- nájmom,

1. uvedenie Diela na verejnosti:

- verejným vystavením originálu Diela alebo rozmnoženiny Diela,

- verejným vykonaním Diela,

- verejným prenosom Diela.

1. Zhotoviteľ udeľuje Objednávateľovi súhlas s postúpením Licencie podľa tejto Zmluvy na tretiu osobu, a to odplatne alebo bezodplatne.
2. V prípade, že na zabezpečenie Diela sa použijú iné diela autorsky chránené v prospech tretích osôb, alebo práva chránené predpismi o ochrane priemyselného a duševného vlastníctva v prospech iných osôb, alebo práva chránené akýmikoľvek inými predpismi v prospech akýchkoľvek iných osôb (ochrana osobnosti), zhotoviteľ' sa zaväzuje zabezpečiť na vlastné náklady vysporiadanie všetkých autorsko-právnych alebo iných nárokov tretích osôb a zodpovedá za škodu v prípade, ak poruší práva týchto tretích osôb.
3. Zhotoviteľ zodpovedá objednávateľovi v plnom rozsahu za skutočnosť, že v prípade, že Dielo zhotoví a dodá prostredníctvom tretej osoby - subdodávateľa, disponuje relevantnou licenciou od takejto tretej osoby - subdodávateľa, na základe ktorej zhotoviteľ udeľuje objednávateľovi sublicenciu na použitie Diela. Zhotoviteľ je povinný zabezpečiť, že bude k Dielu vykonávať ako nositeľ' práv k Dielu alebo k zamestnaneckému dielu alebo spoločnému dielu také majetkové práva, ktoré ho oprávňujú udeliť objednávateľovi Licenciu v rozsahu a spôsobom stanoveným touto Zmluvou.
4. Zhotoviteľ nesmie bez súhlasu objednávateľa udeliť právo na používanie Diela tretej osobe, pričom sám je povinný zdržať sa použitia Diela.
5. Zmluvné strany sa dohodli, že objednávateľ' je oprávnený použiť Dielo a jeho jednotlivé časti odo dňa jeho prevzatia na základe preberacieho protokolu.
6. Zmluvné strany sa dohodli, že cena (odmena) za udelenie Licencie, sublicencie a udelenie a zabezpečenie iných súhlasov je zahrnutá v cene podľa Článku IV tejto Zmluvy.
7. Objednávateľ nie je povinný výhradnú licenciu alebo Dielo využiť.
8. Objednávateľ nie je povinný uvádzať autorov Diela.

**Článok VIII**

**Ukončenie Zmluvy**

1. Táto Zmluva môže zaniknúť:
2. písomnou dohodou zmluvných strán, a to ku dňu uvedenému v predmetnej písomnej dohode,
3. odstúpením od Zmluvy podľa bodov 2. až 4. tohto Článku Zmluvy.
4. V prípade podstatného porušenia Zmluvy je zmluvná strana oprávnená odstúpiť od Zmluvy. Zmluvné strany sa dohodli , že za podstatné porušenie tejto Zmluvy sa považuje:
5. ak zhotoviteľ bude meškať s dodaním Diela podľa tejto Zmluvy o viac ako 10 pracovných dní,
6. ak zhotoviteľ v rozpore s ustanoveniami tejto Zmluvy prestal vykonávať práce na zhotovení Diela, alebo inak prejavuje svoj úmysel nepokračovať v plnení tejto Zmluvy,
7. porušenie záväzku mlčanlivosti podľa Článku IX Zmluvy.
8. Za nepodstatné porušenie tejto Zmluvy sa považuje každé iné porušenie Zmluvy, okrem porušení Zmluvy definovaných v tejto Zmluve ako podstatné porušenie tejto Zmluvy. V prípade nepodstatného porušenia tejto Zmluvy je druhá zmluvná strana oprávnená odstúpiť od tejto zmluvy len v prípade, ak Zmluvná strana, ktorá je v omeškaní, nesplní svoju zmluvnú povinnosť aj napriek písomnému upozorneniu a poskytnutiu dodatočnej primeranej lehoty na jej odstránenie. V písomnom upozornení musí byť podrobne špecifikované porušenie zmluvnej povinnosti ako aj upozornenie na právo odstúpiť od tejto Zmluvy v prípade neodstránenia porušenia ani v dodatočnej lehote. V prípade neodstránenia porušenia ani v dodatočnej lehote má zmluvná strana oprávnená odstúpiť od tejto Zmluvy. Za primeranú lehotu sa na účely tejto Zmluvy rozumie doba minimálne 5 pracovných dní, s prihliadnutím na povahu predmetnej veci. Výzva na odstránenie porušenia zmluvnej povinnosti s určením dodatočnej lehoty na jej odstránenie musí byť druhej zmluvnej strane doručená v písomnej forme.
9. Účinky odstúpenia od Zmluvy nastanú dňom doručenia písomného oznámenia o odstúpení druhej zmluvnej strane. Odstúpenie od Zmluvy sa nedotýka nároku na náhradu škody vzniknutej porušením Zmluvy, riešenia sporov medzi zmluvnými stranami a iných ustanovení Zmluvy, ktoré podľa prejavenej vôle zmluvných strán alebo vzhľadom na svoju povahu majú trvať aj po ukončení Zmluvy.

**Článok IX**

**Ostatné ustanovenia Zmluvy**

1. Písomnosti podľa tejto Zmluvy je možné doručovať osobne, poštou, kuriérom alebo elektronickými prostriedkami. Elektronickými prostriedkami nie je možné zasielať faktúry, odstúpenie od tejto Zmluvy a výpoveď Zmluvy. Pokiaľ sú písomnosti doručované elektronickými prostriedkami, vyžaduje sa potvrdenie druhej zmluvnej strany o prijatí písomnosti (elektronickými prostriedkami).
2. Písomnosti doručované poštou sa považujú za doručené prevzatím alebo odmietnutím prevzatia zásielky, a ak ich zmluvná strana neprevezme na adrese uvedenej v tejto Zmluve alebo na korešpondenčnej adrese písomne oznámenej druhej zmluvnej strane, považujú sa písomnosti za doručené tretím dňom od uloženia zásielky na pošte. V prípade, ak zásielku nemožno na adrese podľa tohto bodu doručiť z dôvodu „adresát neznámy“, považuje sa zásielka za doručenú dňom jej vrátenia odosielateľovi.
3. Všetky skutočnosti, o ktorých sa zmluvné strany v súvislosti s plnením tejto Zmluvy dozvedia, sa považujú za dôverné informácie. Zmluvné strany sa zaväzujú, že tieto skutočnosti nepoužijú pre iné účely ako pre plnenie tejto Zmluvy a neposkytnú ich tretej osobe bez predchádzajúceho písomného súhlasu druhej zmluvnej strany, s výnimkou, ak táto povinnosť vyplýva zmluvnej strane zo všeobecne záväzného právneho predpisu.
4. Za dôverné informácie sa považujú všetky a akékoľvek údaje, dáta, podklady, poznatky, dokumenty alebo akékoľvek iné informácie, bez ohľadu na formu ich zachytenia,
5. ktoré sa týkajú zmluvnej strany (najmä informácie o jej činnosti, štruktúre, hospodárskych výsledkoch, všetky zmluvy, finančné, štatistické a účtovné informácie, informácie o jej majetku, aktívach a pasívach, pohľadávkach a záväzkoch, know-how, hodnotiace štúdie a správy, podnikateľské stratégie a plány, interné predpisy, smernice, informácie týkajúce sa predmetov chránených právom priemyselného alebo iného duševného vlastníctva a všetky ďalšie informácie o zmluvnej strane,
6. ktoré sa týkajú obchodných partnerov zmluvných strán,
7. pre ktoré je stanovený všeobecne záväznými právnymi predpismi Slovenskej republiky osobitný režim nakladania (najmä obchodné tajomstvo a osobné údaje),
8. ktoré sú výslovne zmluvnou stranou označené ako „dôverné“, „confidential“, „proprietary“ alebo iným obdobným označením.

**Článok X**

**Záverečné ustanovenia**

1. Ostatné právne vzťahy neupravené touto Zmluvou sa riadia príslušnými ustanoveniami Obchodného zákonníka, Autorského zákona a ostatnými všeobecne záväznými právnymi predpismi platnými v Slovenskej republike.
2. Túto zmluvu možno meniť alebo doplniť iba písomne, a to na základe vzájomnej dohody zmluvných strán podpísanej ich oprávnenými zástupcami, v súlade s ustanoveniami zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.
3. Zhotoviteľ je oprávnený postúpiť práva a povinnosti z tejto Zmluvy v prospech tretej osoby výlučne na základe predchádzajúceho písomného súhlasu objednávateľa.
4. Zmluvné strany sa dohodli, že prípadné spory vzniknuté v súvislosti s plnením tejto Zmluvy budú riešiť predovšetkým vzájomnou dohodou. V prípade, že nebude možné vzájomný spor vyriešiť dohodou, obrátia sa zmluvné strany na miestne a vecne príslušný súd Slovenskej republiky.
5. Táto Zmluva je vyhotovená v troch rovnopisoch, z ktorých po podpise oprávnenými zástupcami oboch zmluvných strán obdrží dve vyhotovenia objednávateľ a jedno zhotoviteľ.
6. Táto Zmluva nadobúda platnosť dňom jej podpísania oboma zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv vedenom Úradom vlády Slovenskej republiky objednávateľom v súlade s ustanovením § 5a zákona č. 211/2000 Z. z. o slobodnom prístupe k informáciám v znení neskorších predpisov v spojení s ustanovením § 47a zákona č. 40/1964 Zb. Občiansky zákonník v platnom znení. Ak bola táto zmluva zverejnená v Centrálnom registri zmlúv pred okamihom doručenia výsledku kontroly verejného obstarávania alebo výsledku administratívnej finančnej kontroly verejného obstarávania vykonanej zo strany Sprostredkovateľského orgánu (kontrolného orgánu Objednávateľa), nadobudne účinnosť okamihom doručenia výsledku takejto kontroly, z ktorého vyplýva, že je možné financovanie plnenia podľa tejto zmluvy. V prípade, ak z výsledku kontroly podľa predchádzajúcej vety vyplýva, že nie je možné financovanie plnenia tejto zmluvy, zmluva zaniká a to aj v prípade, ak už bola zverejnená v Centrálnom registri zmlúv.
7. Ak bude akékoľvek ustanovenie tejto Zmluvy vyhlásené za neplatné alebo nevymožiteľné, platnosť alebo vymožiteľnosť ostatných ustanovení Zmluvy zostane nedotknutá. V takomto prípade sa zmluvné strany dohodli, že uzatvoria dodatok k tejto Zmluve a tie ustanovenia, ktoré stratili platnosť, alebo sa stali nevymožiteľnými, nahradia ustanoveniami, ktorých formulácie a znenia budú čo najviac podobné pôvodnému zámeru s tým, aby bol zachovaný účel a cieľ tejto Zmluvy, pri rešpektovaní nových faktov, bez ujmy pre obidve zmluvné strany.
8. Zmluvné strany vyhlasujú, že si Zmluvu prečítali, jej obsahu porozumeli, že ju uzatvárajú slobodne, vážne, určite a na znak súhlasu s jej obsahom ju vlastnoručne podpisujú.

Prílohy: Príloha č.1 - Opis predmetu zákazky

V Bratislave, dňa V ........................., dňa

 **Za objednávateľa: Za zhotoviteľa:**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Slovenská inovačná a energetická agentúra**

Ing. Peter Blaškovitš

generálny riaditeľ